Under lagkonkurransen søndag var vindforholdene noe jevnere. Østerrike vant med over 23 poeng til Tyskland, og Slovenia tok sin første mesterskapsmedalje som lag i skiflyving. Norge hang godt med i kampen om tredjeplassen, men to svake hopp fra Bjørn Einar Romøren gjorde at Norge ble henvist til fjerdeplass. Rune Velta hadde lagkonkurransens lengste hopp med 243 meter i andre omgang.